উত্তর কোরিয়ার বিদেশমন্ত্রী রি ইয়ং হো টুইটারে ট্রাম্পের মন্তব্য থেকে জানতে পারেন, মার্কিন প্রেসিডেন্ট লিখেছেন ‘‘এ ভাবে ভয়ের রাজনীতি চালিয়ে গেলে রি এবং কিমকে আর বেশি দিন দেখা যাবে না।’’ উত্তর কোরিয়ার বিদেশমন্ত্রীর মতে, ট্রাম্পের এই কথা যুদ্ধ ঘোষণার সমান। তাই পাল্টা পদক্ষেপ করার অধিকার রয়েছে পিয়ংইয়ংয়ের। নিউ ইয়র্কের সাধারণ সভার বৈঠকে এসে সোমবার রি বলেছেন, ‘‘বিশ্বের মনে রাখা উচিত, আমেরিকাই প্রথম আমাদের বিরুদ্ধে যুদ্ধ ঘোষণা করেছে।’’ হোয়াইট হাউসের মুখপাত্র সারা স্যান্ডার্সের দাবি, এই বক্তব্য ভিত্তিহীন, আমেরিকা কোনও যুদ্ধ ঘোষণা করেনি।